นิกเกอิปิดพุ่ง 242.56 จุด รับคาดการณ์เฟดไม่รีบขึ้นดอกเบี้ย
นิกเกอิปิดพุ่ง 242.56 จุด รับคาดการณ์เฟดไม่รีบขึ้นดอกเบี้ย
7 เม.ย. 2558

ดัชนีนิกเกอิตลาดหุ้นโตเกียวปิดพุ่งขึ้นแตะระดับสูงสุดในรอบเกือบ 2 สัปดาห์ในวันนี้ โดยดัชนีนิกเกอิเพิ่มขึ้น 242.56 จุด หรือ 1.25% ปิดที่ 19,640.54 จุด ซึ่งเป็นระดับปิดสูงสุดนับแต่วันที่ 25 มี.ค.เนื่องจากนักลงทุนมีความเชื่อมั่นมากขึ้น หลังจากตลาดหุ้นวอลล์สตรีททะยานขึ้นเมื่อคืนนี้ อันเนื่องมาจากการคลายความกังวลเกี่ยวกับการปรับขึ้นอัตราดอกเบี้ยของธนาคารกลางสหรัฐ (เฟด)
ตลาดหุ้นโตเกียวปิดทะยานขึ้นสอดคล้องกับทิศทางตลาดภูมิภาค ท่ามกลางกระแสคาดการณ์ที่ว่าเฟดอาจจะเลื่อนแผนการปรับขึ้นอัตราดอกเบี้ยออกไป หลังจากที่มีการเปิดเผยตัวเลขจ้างงานนอกภาคการเกษตรเดือนมี.ค.ที่เพิ่มขึ้นน้อยกว่าที่นักวิเคราะห์ส่วนใหญ่คาดการณ์ไว้